AQSh prezidenti Donald Tramp NATOga a’zo davlatlar mudofaa uchun xarajatlarga yalpi ichki mahsulotining 2 foizini emas, balki 4 foizini sarflashi kerak, deb hisoblamoqda. Foto: AFP / Lehtikuva “Ko‘proq ish qilish lozim – biz 20 ta davlat qachon o‘z mudofaa xarajatlarini 2 foizgacha oshirishini kutmoqdamiz. Biroq 2 foiz juda kam, umuman 4 foiz sarflanishi lozim”, deb aytgan Tramp NATO bosh kotibi Yyens Stoltenberg bilan uchrashuvda. O‘z navbatida Stoltenberg Trampga bu masalada “yetakchilik” qilayotgani uchun minnatdor bildirgan. Tramp bir necha marta alyansni tanqid qilib, u bo‘yicha ittifoqdosh davlatlar o‘z xavfsizligi uchun ko‘proq pul to‘lashlari kerakligini talab qilgan.